CELEX: 22011D0127
Language: hu
Date: 2011-12-02 00:00:00
Title: Az EGT Vegyes Bizottság 127/2011 határozata ( 2011. december 2. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

15.3.2012   
            
            
               HU
            
            
               Az Európai Unió Hivatalos Lapja
            
            
               L 76/9
            
         AZ EGT VEGYES BIZOTTSÁG 127/2011 HATÁROZATA
   (2011. december 2.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2011. május 20-i 48/2011 EGT vegyes bizottsági határozat (1) módosította.
            
         
               (2)
            
            
               Az egyszerű nyomástartó edényekről szóló, 2009. szeptember 16-i 2009/105/EK európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A szállítható nyomástartó berendezésekről és a 76/767/EGK, 84/525/EGK, 84/526/EGK, 84/527/EGK és az 1999/36/EK tanácsi irányelv hatályon kívül helyezéséről szóló, 2010. június 16-i 2010/35/EU európai parlamenti és tanácsi irányelvet (3) bele kell foglalni a megállapodásba.
            
         
               (4)
            
            
               A 2009/105/EK irányelv hatályon kívül helyezi a megállapodásba foglalt 87/404/EGK tanácsi irányelvet (4), amely következésképpen a megállapodást illetően hatályát veszti.
            
         
               (5)
            
            
               A 2010/35/EU irányelv hatályon kívül helyezi a megállapodásba foglalt 76/767/EGK (5), 84/525/EGK (6), 84/526/EGK (7), 84/527/EGK (8) és 1999/36/EK (9) tanácsi irányelvet, amelyek következésképpen a megállapodás értelmében hatályukat vesztik,
            
         ELFOGADTA EZT A HATÁROZATOT:
   1. cikk
   A megállapodás II. mellékletének VIII. fejezete a következőképpen módosul:
   
               1.
            
            
               A 2. pont (76/767/EGK tanácsi irányelv), a 3. pont (84/525/EGK tanácsi irányelv), a 4. pont (84/526/EGK tanácsi irányelv), az 5. pont (84/527/EGK tanácsi irányelv) és a 6b. pont (1999/36/EK tanácsi irányelv) szövegét 2011. július 1-jei hatállyal el kell hagyni.
            
         
               2.
            
            
               A 6. pont (87/404/EGK tanácsi irányelv) szövege helyébe a következő szöveg lép:
               „32009 L 0105: az Európai Parlament és a Tanács 2009. szeptember 16-i 2009/105/EK irányelve az egyszerű nyomástartó edényekről (HL L 264., 2009.10.8., 12. o.).”
            
         
               3.
            
            
               A szöveg a 6c. pont után (2003/525/EK bizottsági határozat) a következő ponttal egészül ki:
               
                           „6d.
                        
                        
                           
                              32010 L 0035: az Európai Parlament és a Tanács 2010. június 16-i 2010/35/EU irányelve a szállítható nyomástartó berendezésekről és a 76/767/EGK, 84/525/EGK, 84/526/EGK, 84/527/EGK és az 1999/36/EK tanácsi irányelv hatályon kívül helyezéséről (HL L 165., 2010.6.30., 1. o.).”
                        
                     
         2. cikk
   A 2009/105/EK és a 2010/35/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. december 3-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (10).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. december 2-án.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 196., 2011.7.28., 26. o.
   
      (2)  HL L 264., 2009.10.8., 12. o.
   
      (3)  HL L 165., 2010.6.30., 1. o.
   
      (4)  HL L 220., 1987.8.8., 48. o.
   
      (5)  HL L 262., 1976.9.27., 153. o.
   
      (6)  HL L 300., 1984.11.19., 1. o.
   
      (7)  HL L 300., 1984.11.19., 20. o.
   
      (8)  HL L 300., 1984.11.19., 48. o.
   
      (9)  HL L 138., 1999.6.1., 20. o.
   
      (10)  Alkotmányos követelmények fennállását nem jelezték.